CELEX: 32008R0393
Language: lt
Date: 2008-04-30 00:00:00
Title: 2008 m. balandžio 30 d. Komisijos reglamentas (EB) Nr. 393/2008 dėl leidimo naudoti astaksantino dimetildisukcinatą kaip pašarų priedą (Tekstas svarbus EEE)

1.5.2008   
            
            
               LT
            
            
               Europos Sąjungos oficialusis leidinys
            
            
               L 117/20
            
         
      KOMISIJOS REGLAMENTAS (EB) Nr. 393/2008
   2008 m. balandžio 30 d.
   dėl leidimo naudoti astaksantino dimetildisukcinatą kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo astaksantino dimetildisukcinato preparatą naudoti kaip lašišų ir upėtakių pašarų priedą, kuris turi būti priskirtas priedų kategorijai „jusliniai priedai“.
            
         
               (4)
            
            
               Europos maisto saugos tarnyba (toliau – tarnyba) 2007 m. spalio 17 d. išdėstytoje nuomonėje padarė išvadą, kad astaksantino dimetildisukcinatas neturi neigiamos įtakos gyvūnų sveikatai, žmonių sveikatai ar aplinkai (2). Ji taip pat padarė išvadą, kad astaksantino dimetilkdisukcinatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Nuomonėje nėra nuostatos, kad reikia nustatyti konkrečius patiekto rinkai produkto stebėsenos reikalavimus. Toje nuomonėje taip pat vertinama pašarų priedo tyrimo metodo ataskaita, kurią pateikė Bendrijos etaloninė laboratorija, nurodyta Reglamente (EB) Nr. 1831/2003.
            
         
               (5)
            
            
               To preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl turėtų būti išduotas leidimas naudoti tą preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytas preparatas, priklausantis priedų kategorijai „jusliniai priedai“ ir funkcinei grupei „a ii dažikliai: medžiagos, kai jos sušeriamos gyvūnams, suteikia spalvų gyvūninės kilmės maistui“, yra leidžiamas naudoti kaip gyvūnų pašarų priedas, laikantis tame priede nustatytų sąlygų.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. balandžio 30 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Gyvūnų pašaruose naudojamų priedų, produktų ar medžiagų mokslinės grupės nuomonė dėl medžiagos Carophyll
      ®
      Stay-Pink (astaksantino dimetildisukcinato) kaip lašišų ir upėtakių pašarų priedo saugumo ir veiksmingumo. Priimta 2007 m. spalio 17 d. EMST leidinys (2007) 574, p. 1–25.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, tyrimo metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  Kategorija: jusliniai priedai: Funkcinė grupė: a ii) dažikliai: medžiagos, kurios, kai jos sušeriamos gyvūnams, suteikia spalvų gyvūninės kilmės maistui
               
            
                  2 a ii) 165
               
               
                  —
               
               
                  Astaksantino dimetildisukcinatas
               
               
                  
                               
                           
                           
                              Veiklioji medžiaga:
                              
                                           
                                       
                                       
                                          Astaksantino dimetildisukcinatas
                                          (C50H64O10, CAS Nr.: 578006-46-9)
                                       
                                    
                                           
                                       
                                       
                                          Astaksantino dimetildisukcinatas
                                       
                                    
                                           
                                       
                                       
                                          Kiti karotenoidai < 4%
                                       
                                    
                        
                               
                           
                           
                              Priedo sudėtis:
                              Išreikšta formule kaip organinė rišamoji medžiaga
                           
                        
                               
                           
                           
                              Grynumo kriterijai:
                              
                                           
                                       
                                       
                                          Trifenilfosfino oksidas (TPPO) ≤ 100 mg/kg priedo
                                       
                                    
                                           
                                       
                                       
                                          Dichlormetanas: ≤ 600 mg/kg priedo
                                       
                                    
                        
                               
                           
                           
                              Tyrimo metodai:
                              Aukšto slėgio skysčių chromatografija (HPLC), susijusi su ultravioletine detekcija (UV) (1)
                              
                           
                        
               
                  Lašišos ir upėtakiai
               
               
                  —
               
               
                  —
               
               
                  138
               
               
                  
                              1.
                           
                           
                              Galima naudoti nuo 6 mėnesių amžiaus ir vyresniems arba sveriantiems 50 g ir daugiau.
                           
                        
                              2.
                           
                           
                              Kad būtų galima naudoti žuvų pašaruose, priedas naudojamas nustatyto pavidalo, tinkamai stabilizuotas leidžiamais antioksidantais. Jeigu formulėje naudojamas etoksikvinas, jo kiekis nurodomas ženklinime.
                           
                        
                              3.
                           
                           
                              Jeigu astaksantino dimetildisukcinatas yra sumaišytas su kantaksantinu ir kitais astaksantino šaltiniais, bendra mišinio koncentracija neviršija 100 mg astaksantino ekvivalentų (2)/kg visaverčio žuvų pašaro.
                           
                        
               
                  2018 m. gegužės 21 d.
               
            
         (1)  Išsamų tyrimo metodų aprašymą galima rasti šioje Bendrijos etaloninės laboratorijos interneto svetainėje: www.irmm.jrc.be/crl-feed-additives
      
         (2)  1,38 mg astaksantino dimetildisukcinato atitinka 1 mg astaksantino.